Går man til og fra hovedindgangen på Københavns Hovedbanegård, foregår det omkring et hul ned til jernbanen og gennem en kaotisk cykelparkering.

Den ankomst passer ikke til en hovedstation – eller at København er en førende cykelby, mener arkitekten Erik Nobel.

I et uopfordret skitseforslag peger hans tegnestue, Nobel Arkitekter, på, at man med fordel kunne skyde et dæk ind over hullet med plads til 2.000 cykelparkeringspladser og lægge et låg oven på det og dermed danne en stor åben plads mellem Hotel Astoria og Panoptikonbygningen (Arbejdernes Landsbank).